הורים ותלמידים יקרים!

משפחת כרמים מסכמת את השבוע השני ללמידה מרחוק ושהייה ממושכת בבתים .

בית הספר אורט כרמים פתח את השבוע בישיבת הנהלות וצוות החירום וכך גם סגר את השבוע לצורך המשך פעולות וקבלת החלטות. זאת , תוך כדי למידה והפקת לקחים מהשבוע החולף ובמטרה להיות בשיפור מתמיד לבאות.

צוותים מקצועיים חינוכיים ויעוציים נפגשים על בסיס יומי כחלק מהמשך התהליכים להשגת היעדים שהצבנו ליום שאחרי, תוך ליווי והנחיית משרד החינוך והרשות המקומית.

הקשר עם יו"ר ועד ההורים דודי שבת נמשך , אנו מעדכנים בשוטף ומתייעצים בנושאים שונים בכדי לייעל מולכם ההורים תהליכים קצרים וארוכי טווח , יחד עם זאת מחנכות/ים הכיתה ימשיכו להיות בקשר רציף עמכם .

* ביה"ס ממשיך לפעול ע"פ מערכת לימודים קיימת לתלמיד/ה, כמו כן נבנתה מערכת סינכרונית שבועית אותה מקבלים התלמידים לאורך כל השבוע מראש**, נבדקת נוכחות קבועה ומתבצע משוב על בסיס יומיומי.** היועצות לוקחות חלק עם המחנכות/ים בשיעורי ZOOM מתוך דאגה לשלום התלמיד/ה ומעורבותם. קיימת מערכת בקרה יומית לימודית ורגשית. אנו ממשיכים במעקב צמוד על מנת לזהות אתגרים ובעיות רגשיות בכדי לאפשר מענה מיידי הן בתחום הלימודי והן בתחום היעוצי. יש לציין כי הורים ותלמידים פונים לעזרה דרך יוזמות אישיות בתקשורת טלפונית ואנו מערבים גם גורמים חיצוניים במידת הצורך.

אנו כאן בשבילכם ונמשיך להיות.

* **שימו לב!!! לידיעתכם!!!** הלמידה מרחוק בעת הזאת משמעותית, כמו כן קיימת אחריות גדולה בקרב התלמידים לביצוע המשימות. הציונים בימים אלה מדווחים ב WEBTOP ויהוו חלק בהרכב הציון. לכן, קיימת חשיבות רבה בביצוע. אנו בלמידה וכולנו מחויבים להשגת המטרות.

הורים, לצערי אנו עדים לכך כי חלק מהתלמידים רואים עצמם בחופשה, לא משתפים פעולה ולא מבינים את המשמעות כי ציוניהם יפגעו משמעותית בהמשך, לכן אבקש את מעורבותכם.

**יום הורים מקוון** - אנו נקיים יום הורים לשתי החטיבות ע"פ דיווח ציונים שוטף כחלק מהבקרות הקבועות שלנו לקידום תלמידינו והצלחתם: חט"ע 19.4 חט"ב 26.4, מחנכות הכיתה יפרסמו לו"ז לאורך כל אותו השבוע ויצרו קשר טלפוני . (**יתכנו שינויים בתאריכים)**

* **מבחני בגרות** – בימים אלה התקבלו המיקודים לנושאי הבחינות במקצועות השונים. המורים המקצועיים מלמדים ע"פ תוכנית הלימודים על מנת להגיע מוכנים ליום שאחרי לבחינות הבגרות שיתחילו במאי ע"פ הערכת משרד החינוך.
* תלמידי יא יב' מקבלים עדכונים מהצבא לקראת צווים בלשכות הגיוס, המידע מועבר מרכזת הכנה לצה"ל למחנכות. ניתן להפנות שאלות דרך המחנכת לקבלת מידע ועדכון אם משהו לא ברור.
* קיימת אפשרות התנדבות בקהילה שהרשות המקומית מעודדת, חלקה מהבית. כמו כן קיימות משימות בתחום המעורבות החברתית לתלמידי חט"ע שהם חלק מציון תעודת הבגרות.
* עם הפנים קדימה לשבוע הבא, הלמידה מרחוק תימשך בשלב זה עד ה – 2.4, יתכנו שינויים בהנחיית משרד החינוך.

**צוות אורט כרמים מאחל לכם ולמשפחותיכם בריאות איתנה ושנחזור כולנו במהרה לשגרה**

שבת שלום,

אילן פרסטר

מנהל ביה"ס

אורט כרמים